गेराथ बेल और डी मारिया जैसे खिलाड़ियों के सहारे रियाल मैड्रिड ने अपने आप को बदला और 2014 की चैंपियंस लीग जीतकर साबित कर दिया कि बदलाव कितने जरूरी होते हैं. लेकिन इसके बावजूद ब्राजील जाने वाली स्पेन की टीम में फिर बार्सिलोना के खिलाड़ियों की भरमार हो गई. कोच बॉस्क की नजर स्पेनिश लीग की छोटी टीमों में खेलने वाले दूसरे प्रतिभाशाली खिलाड़ियों पर गई ही नहीं. वो बार्सिलोना स्टाइल फुटबॉल के मोहजाल में फंसे रह गए.